ກີນີ ປະກາດ ພາວະ 'ສຸກເສີນ' ເພື່ອແນໃສ່ຍັບຍັ້ງ ການລະບາດ ຂອງອີໂບລາ
ເຈົ້າໜ້າທີ່ຈະສາມາດ ກັກພົນລະເມືອງ ຫຼື ຈຳກັດການເຄື່ອນຍ້າຍ ຂອງເຂົາເຈົ້າ ເປັນເວລາ 45 ມື້ ຢູ່ໃນເຂດ 5 ຫົວເມືອງ ທາງພາກ​ຕາ​ເວັນ​ຕົກ ແລະ ຕາ​ເວັນ​ຕົກ​ສຽງ​ໃຕ້.
ປະທານາທິບໍດີກີນີ ທ່ານ Alpha Conde ໄດ້ປະກາດ   ເປັນເວລາ 45 ມື້ ຢູ່ໃນ 5 ເຂດ ໃນ ພາກຕາເວັນຕົກແລະຕາເວັນຕົກສຽງໃຕ້ ຂອງປະເທດທີ່ໄດ້ປະ ສົບກັບການລະບາດ ຂອງອີໂບລານັ້ນ ເພື່ອພະຍາຍາມຍັບຍັ້ງ ການລະບາດ ຂອງພະຍາດ ອັນຕະລາຍເຖິງແກ່ຊີວິດນີ້ ທ່ານ Conde ໄດ້ປະກາດມາດຕະການຕ່າງໆ ຜ່ານທາງໂທລະ ພາບລັດ ເມື່ອວັນເສົາວານນີ້ ຊຶ່ງຈະອຳນວຍໃຫ້ ບັນດາເຈົ້າໜ້າທີ່ ຈຳກັດການເຄື່ອນຍ້າຍຕ່າງໆ ຂອງພົນລະເມືອງ ໃນເຂດຫົວເມືອງ Forecariah, Coyah, Dubreka, Boffa, ແລະ Kindia ທ່ານ ກ່າວວ່າ ຫຼາຍກວ່າ 10,000 ຄົນໄດ້ເສຍຊີວິດ ຍ້ອນພະຍາດອີໂບລາ ຢູ່ໃນອາຟຣິກາຕາເວັນຕົກ ນັບຕັ້ງແຕ່ການລະບາດ ຂອງພະຍາດດັ່ງກ່າວໄດ້ເລີ້ມຕົ້ນຂຶ້ນ ແລະ ໃນຂະນະທີ່ ຄິດກັນ ວ່າ ຈຳນວນພວກຕິດເຊື້ອໄດ້ເຖິງ ຂັ້ນສູງສຸດແລ້ວນັ້ນ ປະເທດກີນີ ກໍຍັງກຳລັງບຸກບືນ ເພື່ອກຳຈັດ ເຊື້ອໄວຣັສດັ່ງກ່າວ